《自七曲祠下乘马于上亭二首》
宋代·程公许

征鞍不怕朔风颠，揽尽鱼凫气脉全。
秦岭剑攒青不断，潼江带小碧相连。
五云楼殿元皇宅，一柱西南半壁天。
分职幽明两无愧，玉关快马洗风烟。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。